

**Қазақстан Республикасы Президентiнiң жанындағы Ұлттық Жоғары Мемлекеттiк Басқару Мектебiне тыңдаушылар қабылдау туралы**

Қазақстан Республикасы Министрлер Кабинетiнiң Қаулысы 1995 жылғы 8 маусым N 794

      "Ұлттық Жоғары Мемлекеттiк Басқару Мектебiн құру туралы"
Қазақстан Республикасы Президентiнiң 1994 жылғы 29 тамыздағы
N 1845 және "Қазақстанның Менеджмент, Экономика және Болжамдау
Институты мен Ұлттық Жоғары Мемлекеттiк Басқару Мектебi туралы"
1995 жылғы 19 мамырдағы N 2289 қаулыларын орындау үшiн Қазақстан
Республикасының Министрлер Кабинетi қаулы етедi:
  
      1. Қазақстан Республикасы Президентiнiң жанындағы Ұлттық
Жоғары Мемлекеттiк Басқару мектебiне Қазақстан Республикасы
азаматтарының қатарынан оқудың бiр жылдық циклiне /1995 оқу жылы/
15 адам мөлшерiнде тыңдаушылар қабылдау жариялансын, бұл орайда
министрлiктер, комитеттер және ведомстволар аппаратының басшы
қызметкерлерi /басқарма бастығынан төмен емес/, облыстық, қалалық,
аудандық деңгейдегi өкiлеттi және атқарушы органдардың қызметкерлерi
қатарынан тиiстi министрлiктер /ведомстволар/ мен облыстар
әкiмдерiнiң ұсынуы бойынша 7 тыңдаушы қабылдансын.
  
      Ұлттық Жоғары Мемлекеттiк Басқару Мектебiне ҚМЭБИ/ҰЖМБМ-ның
Қамқоршылар Кеңесiмен келiсе отырып, жұмыс стажы бар аспиранттардың,
жоғары оқу орындары түлектерiнiң, сондай-ақ төлем жасау негiзiнде
түсушiлердiң қатарынан 15 адам мөлшерiнде қосымша тыңдаушылар
қабылдауға рұқсат етiлсiн.
  
      Тыңдаушыларды қабылдау, түсу емтихандарының нәтижелерi бойынша
конкурстық негiзде, ал төлем жасау негiзiнде түсушiлермен-әңгiме
өткiзу қорытындылары бойынша жүзеге асырылсын.
  
      2. Ұлттық Жоғары Мемлекеттiк Басқару Мектебiне тыңдаушылар
қабылдау жөнiндегi қабылдау комиссиясының құрамы қосымшаға сәйкес
бекiтiлсiн.
  
            Қазақстан Республикасының
  
             Премьер-министрi

Қазақстан Республикасының
  
Министрлер Кабинетiнiң
1995 жылғы "8" маусымдағы
N 794 қаулысына
қосымша

               Ұлттық Жоғары Мемлекеттiк Басқару Мектебiне

/ҰЖМБМ/ тыңдаушылар қабылдау жөнiндегi
қабылдау комиссиясының
ҚҰРАМЫ
Сембаев Д.Х. - Қазақстан Республикасы Ұлттық Банкiнiң
төрағасы, төраға
Висанти Кристиан - ҰЖМБМ-ның қоса атқарушы-директоры,
төрағаның орынбасары
Комиссия мүшелерi
Жүкеев Т.Т. - Қауiпсiздiк Кеңесiнiң хатшысы
Кәкiмжанов З.Х. - Қазақстан Республикасы Халық банкi
Басқармасының төрағасы, ҚМЭБИ және
ҰЖМБМ Қамқоршылар Кеңесiнiң мүшесi
Малиновский В.А. - Конституциялық соттың судьясы
Марченко Г.А. - Қазақстан Республикасының Ұлттық
Банкi төрағасының орынбасары
Пирожников Г.И. - Қазақстан Республикасы Президентiнiң
Аппараты Кадр саясаты бөлiмiнiң
меңгерушiсi
Пепенин А.С. - Қазақстан Республикасы Министрлер
Кабинетi Аппараты Кадрлар бөлiмiнiң
меңгерушiсi
Пан Л.Ю. - ҰЖМБМ-ның конкурстар және емтихандар
қызметiнiң жетекшiсi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК